20-noyabr kuni respublikamizda qor yog‘ishi kutilmoqda

20-noyabr kuni O‘zbekiston bo‘ylab yomg‘ir yog‘ib, qorga aylanishi mumkin. Bu haqda “O‘zgidromet” ma’lumotiga tayanib, “Kun” nashri xabar bermoqda.
Qoraqalpog‘iston Respublikasi va Xorazm viloyatidan tashqari yurtimizning barcha viloyatlarida, tog‘li hududlarida va Toshkent shahrida 20-noyabr, chorshanba kuni yog‘ingarchilik bo‘lishi: yomg‘ir yog‘ib, qorga aylanishi mumkin, deyiladi xabarda.

 Muloqot ob-havo’dan skrinshot
Ta’kidlash joiz, internet tarmog‘idagi ob-havo ma’lumotlarida ertaga poytaxtda bo‘ladigan yog‘ingarchilik haqida bir-biriga qarama-qarshi axborotlar berilmoqda. Jumladan, Muloqot ob-havo 20-noyabr kuni Toshkentda jala quyishi haqida xabar bermoqda.

 Gismeteo ob-havo ma’lumotidan skrinshot
Rossiyaning Gismeteo ob-havo xizmati esa chorshanba kuni kechqurun havo bulutli bo‘lib, biroz qor yog‘ishini bashorat qilmoqda. Biroq chet elning boshqa manbalari: Yahoo! Weather va Weather Channel Toshkentda qor emas, yomg‘ir yog‘ishini ma’lum qilmoqda.

 Yahoo! Weather va Weather Channel ob-havo ma’lumotidan skrinshot
Ertaga yog‘ingarchilik bo‘lishi ehtimoli juda katta. Soyabon olishni unutmang :)